Demi-Leigh ontvang Vryheid van Knysna tydens tuisdorpkuier | Maroela Media
Demi-Leigh ontvang Vryheid van Knysna tydens tuisdorpkuier
Demi-Leigh Nel-Peters neem deel aan ŉ straatparade in Sedgefield. Foto: Eugene Gunning
Mej. Heelal, Demi-Leigh Nel-Peters, het Sondagmiddag onder groot toejuiging van honderde aanhangers haar tuisdorp in die Wes-Kaap besoek.
Dit is die eerste keer dat sy terug in die land is nadat sy in November verlede jaar as Mej. Heelal in Las Vegas, VSA, gekroon is.
Die gewoonlik rustige Sedgefield, wat deel is van die groter Knysna-gebied op die Tuinroete, het tot stilstand gekom toe Demi-Leigh in haar tuisdorp aan ŉ straatparade deelgeneem het waar honderde mense haar toegejuig het.
Eleanore Bouw-Spies, Knysna se burgemeester, het tydens die geleentheid bekend gemaak dat die Vryheid van Knysna en Sedgefield aan Demi-Leigh toegeken word.
Nel-Peters beplan om in Soweto en Kaapstad selfverdedigingsessies aan te bied as deel van haar Unbreakable-veldtog. Sy het dié veldtog van stapel gestuur nadat sy verlede jaar in ŉ gewapende kaping betrokke was.
Besoeke aan Robbeneiland, haar tuisdorp Sedgefield, asook Sun City, is in Nel-Peters se dagboek aangeteken.
Skoolhoof-seksvideo: ‘Hy kom weg met ŉ klop op die skouer’
Ek het jare gelede, eintlik dekades gelede, die Vryheid van Potchefstroom ontvang na ‘n seremonie. Weet nou nog nie wat dit eintlik beteken nie.
Dankie Ada, ek waardeer dit.
Houtoog · 11 maande gelede
Hoofopskrif: ‘Demi-leigh’ is seker ‘Demi-Leigh’?
Phillip Bruwer · 11 maande gelede
Die fout is reggestel.